VS001516
Datum: 1995-09-07T02:00:00.000+02:00
datum_sodbe_i_stopnje: 2003-09-24T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe skočnega sklepa in stopala in njihove posledice
fischer: srednje hudi primeri
odskodnina: 2.850.000,00 SIT
opombe: II Ips 80/2005. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Gradbinec.

## Škodni dogodek

Poškodovan pri delu, ko se je zlomil zidarski oder in je z višine padel na tla.

## Poškodba

Zlom desne petnice.

## Telesne bolečine

1.000.000,00 SIT O škodovanec je trpel hude bolečine skupaj 4 dni, občasne hude bolečine 10 dni, trajne zmerne bolečine dva tedna, občasne zmerne bolečine pa so bile zelo dolgotrajne, saj so se pojavljale do zaključenega zdravljenja pri ortopedu in pri vsaki daljši hoji, skupno dobri dve leti. Trajne lažje bolečine so trajale dva tedna in občasne pojemajoče lažje bolečine do zaključenega zdravljenja pri ortopedu. Zaradi prenosa obremenitve pri hoji na sprednji del stopala, kar je posledica zatrjenega spodnjega skočnega sklepa, bo oškodovanec trpel bolečine tudi v bodoče, in sicer v obsegu občasnih lažjih do zmernih bolečin.

#### Hospitalizacija

Oškodovanec je bil hospitaliziran v tujini, daleč od doma, od 7.9.1995 do 28.9.1995. Operacija.

#### Ambulantno zdravljenje

Številni pregledi pri specialistih in izbranem zdravniku.

#### Rehabilitacija

V času hospitalizacije je opravljal tudi fizikalno terapijo. Razgibavanje gležnja in stopala na domu, masaži stopala z ledom.

#### Nevšečnosti med zdravljenjem

Dva tedna po poškodbi je imel imobilizirano desno nogo v dokolenski mavčni longeti, od 9.10.1997 do 15.1.1998 je nosil dokolenski mavec po operativnem posegu, 3 mesece pa je lahko hodil le s pomočjo dveh dokomolčnih bergel. Bil je podvržen odvzemu krvi, parnteralni terapiji v bolnišnici (tromboprofilaksa, analgetiki, infuzijska terapija, antibiotik), prevezom rane z odstranjevanjem šivov.

## Strah

150.000,00 SIT Ob poškodbi je utrpel le trenuten primarni strah zmerne intenzitete, saj ni padel z večje višine in se ni zbal za življenje, ki niti ni bilo ogroženo. S pojavom bolečin, ki so nastopile neposredno po padcu se je razvil pri tožniku sekundarni strah, v obliki zaskrbljenosti glede poškodbe, ki je bil intenziven ob sprejemu v bolnišnico, in se je pričel umirjati šele po odpustu iz bolnišnice, ko so mu povedali, da ne bo potreben operativni poseg. Kasneje se je ponovno pojavila zaskrbljenost zaradi bolečin in težav po zaključenem kirurškem zdravljenju za izid samega zdravljenja in strah pred posledicami, saj ga je upravičeno skrbelo, ali bo še sposoben opravljati svoj poklic. Strah v obliki zaskrbljenosti za izid zdravljenja je bil izrazit in dolgotrajen in je izzvenel šele po zaključenem zdravljenju pri ortopedu.

## Zmanjšanje življenjske aktivnosti

1.700.000,00 SIT Zaradi utrpele poškodbe, njenega zdravljenja in posledic, so bile zmanjšane splošne življenjske aktivnosti oškodovanca, prav tako tudi njegova sposobnost za pridobitno delo. Zaradi trajnih posledic poškodbe tudi v bodoče ne bo mogel opravljati svojega poklica zidarja, kar pomeni, da mu je poškodba trajno zmanjšala njegovo delovno sposobnost. V bodoče bo sposoben izključno za dela, ki ne bodo zahtevala daljše hoje ali stoje, hoje po neravnem terenu, po brežinah, vzpenjanju po lestvah in ki fizično ne bodo zahtevna. Omejen bo tudi pri aktivnostih, ki jih je gojil pred poškodbo, in sicer pri igranju tenisa, nogometa, hoji v hribe.

---

ZOR člen 200, 203